ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 12/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Haluan palata 1. Samuelin kirjan lukuun 18.
Edellisissä jaksoissa vertailin Saulia, Daavidia ja Absalomia toisiinsa.
Samalla hyppäsin 2. Samuelin kirjan lukuun 15.
Siellä puhutaan Daavidin elämän loppuvaiheista ja sisällissodasta, -
jonka Absalom aloitti vallatakseen kuningaskunnan itselleen.
Nyt haluan käydä läpi joitakin Daavidin elämään liittyviä asioita.
Joudun hyppäämään yli monia asioita, koska Daavidista kerrotaan paljon.
Daavidissa on hyviä luonteenpiirteitä, joita nykyisin tapaa harvoin.
Siksi ne ovat mainitsemisen arvoisia.
1. Samuelin kirjan luvussa 17 Daavid tappoi Goljatin.
Olen puhunut siitä jo paljon. Goljatin tappamisen jälkeen -
israelilaiset ajoivat filistealaisia takaa ja löivät heidät täysin.
Luvussa 18 puhutaan siitä, mitä tästä kaikesta seurasi.
Ensimmäinen asia oli se, että Saul halusi Daavidin jäävän luokseen.
Hän ei enää antanut Daavidin palata kotiinsa isänsä luo, -
vaan teki tästä avustajansa.
Siinä kerrotaan Daavidin ja Joonatanin läheisestä ystävyydestä.
Joonatan antoi Daavidille aseensa ja osoitti hänelle kunnioitusta.
Kertomus Daavidista ja Joonatanista on todella upea.
En ehdi puhua siitä kovin paljon, mutta suosittelen lukemaan sen.
Itse asiassa Daavid sanoi Joonatanin kuoltua taistelussa, -
että tämän rakkaus oli ollut hänelle ihmeellisempi kuin naisen rakkaus.
Minun ei pitäisi edes puhua tästä...
Tässä ei puhuta mistään homoseksuaalisesta suhteesta, -
kuten jotkut nykyisin väittävät. Siinä vain sanotaan, -
että Daavid rakasti Joonatania puhtaalla, jumalisella tavalla.
Siinä ei puhuta fyysisestä kontaktista tai seksuaalisesta perversiosta, -
vaan yliluonnollisesta rakkaudesta, joka näiden kahden välillä vallitsi.
Minullakin on ihmisiä, joita kohtaan tunnen tällaista rakkautta.
Se ei ole jumalatonta tai seksuaalista, vaan sellaista rakkautta, -
jota Jumala kokee meitä kohtaan, sukupuolesta riippumatta.
On kieroutunutta yrittää vääristellä tätä ilmiselvää asiaa.
En opeta tästä enempää, mutta Daavid ja Joonatan olivat läheisiä, -
ja Joonatan puolusti Daavidia henkensä kaupalla monta kertaa.
1. Sam. 18:6 "Ja kun he olivat tulossa, silloin kun Daavid palasi takaisin -
surmattuansa filistealaisen, menivät naiset kaikista Israelin kaupungeista -
laulaen ja karkeloiden kuningas Saulia vastaan, riemuiten, -
vaskirumpuja ja kymbaaleja lyöden. Ja karkeloivat naiset virittivät -
laulun ja sanoivat: 'Saul voitti tuhat, mutta Daavid kymmenen tuhatta'.
Silloin Saul vihastui kovin, sillä hän pani sen puheen pahakseen, -
ja hän sanoi: 'Daavidille he antavat kymmenen tuhatta, -
ja minulle he antavat tuhat; nyt puuttuu häneltä enää vain kuninkuus'.
Ja Saul katsoi karsain silmin Daavidia siitä päivästä alkaen."
Tämä oli tärkeä käännekohta. Tähän asti Saul oli pitänyt Daavidista.
Hänhän halusi tämän luokseen eikä päästänyt tätä kotiin.
Sitten ihmiset ylistivät Daavidia enemmän kuin Saulia itseään.
Saul vihastui siitä kovin. Palaan jälleen jakeeseen, -
josta puhuin aiemmin. Snl. 13:10 "Ylpeys tuottaa pelkkää toraa".
Saul oli kateellinen Daavidille. Siksi hän vastusti tätä -
ja yritti monesti tappaa tämän. Kaikki johtui ylpeydestä.
Emme aina huomaa sitä, -
mutta kaikki ihmisten väliset riidat johtuvat lopulta ylpeydestä.
Minulla on opetus siitä, että kaiken murheen lähde on itsekeskeisyys.
Tästä aiheesta opettamiseen menee viikko tai pari, joten en mene siihen.
Jotkut teistä ehkä sanovat, ettei ylpeys ole heidän ongelmansa, -
mutta heissä on paljon vihaa.
Huomasitpa sitä tai et, viha on sinunkin ongelmasi.
Ylpeys käsitetään usein kopeudeksi, mutta se on itsekeskeisyyttä.
Jos olet vihainen ja loukkaantunut, olet myös erittäin itsekeskeinen.
Jos olet ujo ja arka ihminen, olet myös erittäin itsekeskeinen.
Monet eivät ehkä pitäneet tästä ja sanovat, ettei se pidä paikkaansa.
Kyllä se pitää. Olin itse todella ujo ja epävarma ihminen.
Tunsin oloni mukavaksi perheeni ja läheisten ystävieni kanssa, -
mutta jos jouduin paikkaan, jossa en tuntenut ketään, -
kärsin pahasta ihmispelosta, koska ajattelin vain itseäni.
Huolehdin vain siitä, mitä he ajattelisivat minusta.
Pelkäsin kuollakseni esiintymistä ja sitä, että sanoisin jotain typerää.
Kaikki tämä on itsekeskeisyyttä. Ajattelin vain itseäni.
Jos jotkut teistä joutuisivat esiintymään televisiossa kuten minä, -
he jähmettyisivät pelätessään sanovansa jotain väärin.
Jumala on kuitenkin tehnyt elämässänne upeita asioita.
Olette pelastuneet ihmeellisesti, avioliittonne on pelastunut, -
olette parantuneet tai raha-asianne ovat selvinneet ihmeellisesti.
Todistuksenne voisi siunata monia, mutta ette saa sitä kerrottua, -
koska mietitte vain sitä, mitä muut teistä ajattelevat.
Jos välittäisitte enemmän muista ihmisistä ja siitä, -
että Jumala voisi käyttää todistustanne heidän avukseen -
kuin siitä, mitä he ajattelevat teistä, olisitte vapaita kertomaan sen.
Voisin jatkaa tästä pitkään.
Minullahan on tuntien edestä opetusta itsekeskeisyydestä.
Minulla on aiheesta pieni kirjakin. Itse asiassa jos soitatte tänään, -
saatte sen ilmaiseksi. Lahjoitamme sen teille tänään.
Siinä tätä asiaa on selitetty lisää. Saulille kävi juuri näin.
Hänen kateutensa Daavidia kohtaan johtui ylpeydestä. Jaak. 3:16 -
"Sillä missä kiivaus ja riitaisuus on, -
siellä on epäjärjestys ja kaikkinainen paha meno."
Jos alamme kadehtia toisen omaa, avaamme oven pahuudelle.
Emme ehkä osaa yhdistää ylpeyttä köyhyyteen tai sairauteen, -
mutta nekin ovat pahoja asioita, joille kateus avaa oven.
Joidenkin ihmisten sairastelu ei johdu huonosta ruokavaliosta -
eikä liikunnan puutteesta, vaan ylpeydestä ja itsekeskeisyydestä.
Monilla on vaikeaa taloudellisesti, koska he ovat itsekeskeisiä -
eivätkä hillitse itseään, vaan ostavat tavaroita, joihin heillä ei ole varaa.
Itsekeskeisyys on kaikkien ongelmien pohjimmainen syy.
Sen näkee Saulinkin tilanteesta.
1. Sam. 18:10 "Seuraavana päivänä Jumalan lähettämä paha henki -
valtasi Saulin, niin että hän raivosi kotonansa; mutta Daavid soitteli, -
niinkuin muulloinkin joka päivä, ja Saulilla oli kädessänsä keihäs.
Niin Saul heitti keihään ja ajatteli: 'Minä keihästän Daavidin seinään'.
Mutta Daavid väisti häntä kaksi kertaa."
Viha ja kateus saivat Saulin yrittämään Daavidin tappamista.
Ainoa syy siihen oli kateus ja itsekeskeisyys.
Saul halusi itselleen sen maineen, jonka Daavid oli saanut.
Monet teistäkin ovat katkeria ja kärsivät monista ongelmista -
vain siksi, että ovat itsekeskeisiä.
Ette pysty iloitsemaan muiden kanssa, vaan olette heille kateellisia.
Tiedän, että monet loukkaantuvat sanoistani, mutta haluan auttaa.
Teette itsestänne onnettomia, jos kaikessa on kyse vain teistä.
Jeesus sanoi, että kun kadotamme elämämme, löydämme sen.
Kun uhraamme elämämme toisten vuoksi, saamme sen.
Tämä maailma opettaa aivan toisin.
Näette, mihin kateus johti Saulin: murhayritykseen.
Saman luvun loppuosassa joku tuli kertomaan Saulille, -
että hänen tyttärensä oli rakastunut Daavidiin.
Siksi Saul antoi vanhimman tyttärensä vaimoksi jollekulle toiselle.
Hän halusi satuttaa Daavidia, mikäli tämäkin rakasti tyttöä.
Sitten hän kuuli, että hänen nuorempi tyttärensä Miikal rakasti Daavidia.
Saul sanoi: "Annan hänet Daavidille, että hän tulisi hänelle ansaksi".
Tätä lausahdusta ei ole selitetty tarkemmin, mutta tiedämme, -
että Saul oli yrittänyt tappaa Daavidin ja vienyt tältä toisen tyttäristään.
Näyttää siis siltä, että Saul teki tämän rangaistakseen Daavidia.
Tästä voimme siis päätellä, että Miikal oli hankala tapaus.
Ehkä hänet oli hemmoteltu pilalle tai hänellä oli muita ongelmia.
Miten hän muuten olisi ollut ansa?
Daavidille kerrottiin, että hän saisi vaimokseen kuninkaan tyttären.
Kuningas halusi vain, että Daavid tappaisi sata filistealaista, -
jotka olivat Israelin verivihollisia, ja toisi mukanaan todisteen siitä.
Saul luuli, että Daavid kuolisi yrittäessään tätä.
Daavid kuitenkin onnistui tässä ja sai Miikalin vaimokseen.
Näyttää siltä, että Daavid ja Miikal todella rakastivat toisiaan.
Näin Daavid oli kuninkaan vävy ja vallan perijä -
sen lisäksi, että hänet oli jo voideltu kuninkaaksi.
19. luvussa Saulin kateus Daavidia kohtaan vain kasvoi kasvamistaan, -
ja Daavidin oli lopulta pakko paeta Saulin läsnäolosta.
Hän sai pelastettua henkensä Joonatanin avulla.
Luvussa 20 Daavid ja Joonatan tekivät liiton.
Joonatan oli Saulin jälkeen seuraava vallanperimysjärjestyksessä, -
mutta hän sanoi Daavidille: "Tiedän, että Jumala on antanut -
valtakunnan sinulle, ja kun hallitset, haluan olla auttamassa sinua."
Tämä on uskomaton toteamus Joonatanilta.
Hänhän olisi voinut nähdä Daavidin uhkana isänsä tavoin.
Sen sijaan Joonatan oli valmis antamaan valtakunnan Daavidille.
Joonatan oli hieno mies. 1. Samuelin kirjan 14. luvussa -
Joonatan voitti todella suuren taistelun filistealaisia vastaan.
Hän teki sen yliluonnollisesti, koska luotti Jumalaan.
Joonatan olisi ollut hieno kuningas, mutta koska hänen isänsä kapinoi -
Jumalaa vastaan, Joonatanista ei koskaan tullut kuningasta, -
vaan hän kuoli taistelussa isänsä rinnalla.
Voimme oppia tästä senkin, että Saulin kapina Jumalaa vastaan -
ei vaikuttanut vain häneen itseensä, se vaikutti myös hänen lapsiinsa.
Joonatan ja pari muuta hänen lastaan kuolivat taistelussa.
Sitten hänen poikansa Iisboset otti vallan, muttei menestynyt.
Hänet tapettiin. Sekin johtui siitä, mitä hänen isänsä oli tehnyt.
Sinun on huomattava, että tekosi vaikuttavat perheeseesi -
ja ihmisiin ympärilläsi, eivät vain sinuun itseesi.
On hullua ajatella, ettei satuttaisi ketään muuta kuin itseään.
Se ei ole totta. Me kaikki vaikutamme muihin ihmisiin.
Se näkyy myös Saulin elämässä.
Tiivistän kertomusta, koska en ehdi käsitellä kaikkia yksityiskohtia.
Tilanne paheni, ja Saul yritti tappaa Daavidin omaan sänkyynsä.
Miikal tunsi isänsä ja sanoi Daavidille: "Jos et pakene tänä iltana, kuolet".
Saulin miehet vartioivat taloa, mutta Daavid livahti ikkunasta.
Hän pakeni, ja Miikal pani sänkyyn jumalankuvan ja tyynyjä -
niin että näytti siltä kuin Daavid olisi maannut sängyssä.
Kun sanansaattajat tulivat, Miikal sanoi Daavidin olevan sairas.
Sanansaattajat menivät takaisin Saulin luo kertomaan tämän.
Saul käski heidän palata ja tappaa Daavid sänkyynsä.
Tällä aikaa Daavid oli ehtinyt kauas.
Rangaistakseen Daavidia hänen appensa Saul -
antoi Miikalin toisen miehen vaimoksi.
Daavidin elämä ei näyttänyt menevän kovin hyvin.
Kuninkaaksi voitelemisen jälkeen Daavid tappoi Goljatin, mikä oli hyvä.
Sitten kuningas yritti kahdesti tappaa hänet kahdesti, -
antoi hänelle tyttärensä ajatellen, että tämä aiheuttaisi hänelle harmia, -
ja lopulta Saul antoi Daavidin vaimon toiselle miehelle -
vain satuttaakseen ja loukatakseen Daavidia lisää.
Useimpien mielestä tämä oli Daavidille vain oikein, -
olihan hän taistellut Saulia vastaan ja voittanut tämän.
Kertomus jatkui. Daavid kävi papin luona ja söi pyhää leipää.
Jeesus lainasi tätä kertomusta Uudessa testamentissa -
osoittaakseen, että sapatti oli ihmistä varten eikä päinvastoin.
Sitten Daavid vain pakeni Saulia henkensä edestä.
Yritin selvittää kommentaareista, kuinka kauan sitä kesti.
En tiedä täsmälleen, kuinka kauan pako kesti, -
mutta epäilen, että siihen meni ainakin 13 vuotta.
Useimmat uskovat, että Daavid oli noin 17-vuotias tappaessaan Goljatin.
Jakeessa 2. Sam. 5:4 sanotaan, että Daavid oli 30-vuotias, -
kun hänestä vihdoin tuli kuningas Saulin kuoltua.
Kuninkaaksi voitelemisen jälkeen Daavidilla siis oli pelkkiä ongelmia -
ainakin 13 vuoden ajan. Tilanne muuttui aina vain huonommaksi.
Saul yritti tappaa hänet, vei häneltä vaimon ja ajoi häntä takaa.
Kerran Saulin armeija oli piirittänyt Daavidin joka puolelta.
Yhtäkkiä tuli sanoma, että filistealaiset olivat hyökänneet.
Saulin piti jättää Daavidin takaa-ajo ja lähteä puolustamaan maataan.
Näin Jumala pelasti Daavidin.
Luetaan luvusta 24.
En ehkä ehdi käsitellä tätä tänään, mutta jatketaan ensi jaksossa.
1. Sam. 24:3 "Niin Saul otti kolme- tuhatta valiomiestä koko Israelista -
ja meni etsimään Daavidia ja hänen miehiään Kauriskallioiden itäpuolelta.
Ja kun hän tuli tien varrella oleville karjatarhoille, oli siellä luola; -
ja Saul meni luolaan tarpeelleen.
Mutta Daavid ja hänen miehensä istuivat luolan perällä."
En tiedä tarkkaan, mitä Saul luolassa teki, mutta hän näyttää nukkuneen, -
koska Daavid leikkasi salaa kappaleen Saulin viitan liepeestä.
Muuten Saul olisi huomannut sen.
Saul kuitenkin meni luolaan, jossa Daavid miehineen piileskeli.
"Niin Daavidin miehet sanoivat hänelle: 'Katso, tämä on se päivä, -
josta Herra on sanonut sinulle: 'Minä annan vihamiehesi sinun käsiisi, -
tehdäksesi hänelle, mitä hyväksi näet'.'
Ja Daavid nousi ja leikkasi salaa kappaleen Saulin viitan liepeestä."
Raamatussa ei sanota Jumalan luvanneen antaa Saulin -
Daavidin käsiin. Tämä saattaa olla jonkinlainen profetia, -
jonka Daavid oli saanut, mutta sitä ei ole mainittu Raamatussa.
On myös mahdollista, että miehet tulkitsivat asian näin.
Daavidhan oli voideltu kuninkaaksi, joten hän sai tehdä, mitä halusi.
Daavid ei näyttänyt olleen samaa mieltä, ja leikkasi vain palan viitasta.
Jae 6 "Mutta sen jälkeen Daavidin omatunto soimasi häntä siitä, -
että hän oli leikannut Saulin viitan lievettä."
Opetin aiemmin siitä, että Daavid oli Jumalan mielen mukainen mies.
Se ei tarkoita sitä, ettei hän olisi koskaan tehnyt mitään väärin, -
mutta hänen sydämensä asenne oli oikea, ja hän etsi Jumalaa.
Jumala katsoo tällaisen ihmisen sydämeen ja armahtaa tämän.
Kaikki halusivat, että Daavid olisi tappanut Saulin.
Hän ei tehnyt sitä, mutta teki silti jotain, mitä ei olisi yleensä tehnyt.
Hän leikkasi Saulin viitasta palan nöyryyttääkseen tätä -
ja näyttääkseen tälle, että olisi voinut tappaa tämän.
Jälkeenpäin hänen omatuntonsa soimasi häntä tästä.
Jos sydämesi asenne on oikea, -
sydämesi kertoo sinulle, jos olet harhautunut oikealta tieltä.
Raamattu sanoo, että kaikki, mikä ei ole uskosta, on syntiä.
Olen huomannut, että jos mietin, mikä vaihtoehto minun pitää valita, -
mietin, mitä mistäkin vaihtoehdosta seuraa.
Yritän kuvitella, mitkä seuraukset eri vaihtoehdoilla tulee olemaan, -
ja yleensä sydämeni kertoo, mistä vaihtoehdosta koen eniten rauhaa.
Kol. 3:15 "Ja vallitkoon teidän sydämissänne Kristuksen rauha".
Tämä on tehokas tapa kulkea Jumalan johdatuksessa.
Daavidin omatunto soimasi häntä, koska hänen sydämensä tila oli oikea.
Saul lähti luolasta, ja Daavid seurasi häntä, heittäytyi maahan ja sanoi: -
"Miksi sinä kuuntelet ihmisten puhetta, jotka sanovat: -
'Daavid hankkii sinulle onnettomuutta'?
Katso, näethän nyt omin silmin, kuinka Herra tänä päivänä antoi -
sinut minun käsiini luolassa, mutta minä säästin sinut, -
vaikka minua neuvottiin tappamaan sinut..."
Todisteena hän näytti Saulille tuon viitan palan.
Kuultuaan tämän Saul katui ja sanoi Daavidista hyviä asioita.
Minulla on tästä paljon sanottavaa, mutta se jää ensi jaksoon.
Kannattaa siis katsoa se. Aiheesta on myös saatavissa kirja.
Opetus Daavidista on saatavissa laajennettuna myös CD:llä ja DVD:llä.
Muista myös, että lupasin tarjota ilmaiseksi kirjani itsekeskeisyydestä, -
joka on kaikkien ongelmien lähtökohta. Kohta kuulet tästä lisää.
Liity seuraan taas ensi kerralla!
Päivän ohjelmassa Andrew mainitsi kirjansa itsekeskeisyydestä.
Voit tilata tämän kirjasen ilmaiseksi nettisivuiltamme.
Kirjoja saa tilata vain yhden taloutta kohti.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Huhtikuussa Andrew on Chicagossa.
Toukokuussa hän on Oklahomassa, Englannissa sekä Saksassa.
Kesäkuussa hän on Nizzassa sekä Coloradossa kesäkonferenssissa.
Lisätietoja tapahtumista alueellasi saat nettisivuiltamme.
Hyvä tarina, mutta miten se liittyy meihin?
―Uskon itseeni.
―Kun kysyn, ovatko he kuulleet tästä ennen, he sanovat, etteivät ole.
Andrew Wommackin ja Charis- raamattukoulun palvelutyö -
antaa opiskelijoille mahdollisuuden kertoa Jumalan rakkaudesta.
Herätimme ihmisten huomion tanssimalla ja esittämällä draamoja -
Kölnin ja Berliinin kaduilla.
―He näkevät ilon sisällämme. Se vetää heidät puoleemme.
Ihmisille on tärkeää, että puhumme heidän puolestaan.
Sitten voimme puhua elämäntyylistä ja Jeesuksesta.
Andrew Wommackin työ muuttaa ihmisiä ja maailmaa.
Ei riitä, että sinulla on tarpeita. Ne eivät motivoi Jumalaa.
Jumalaa motivoi Hänen rakkautensa sinua kohtaan, -
ja Hänen voimansa on ulottuvillasi, -
mutta tarvitaan uskoa, jotta Hänen voimansa virtaisi.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
MUUTA ELÄMÄSI. MUUTA MAAILMA.
Suomennos: Anni Lähteenmäki